31996L0100
L 060/59
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 96/100/ЕО НА ЕВРОПЕЙСКИЯ ПАРЛАМЕНТ И СЪВЕТА
от 17 февруари 1997 година
за изменение на приложението към Директива 93/7/ЕИО относно връщането на паметници на културата, които са незаконно изнесени от територията на държава-членка
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 100а от него,
като взеха предвид предложението на Комисията (1),
като взеха предвид становището на Икономическия и социален комитет (2),
като действат в съответствие с процедурата, предвидена в член 189б от Договора (3),
като имат предвид, че съгласно различните художествени традиции в Общността, картините акварел, гваш и пастел се възприемат по различен начин - като картини или като графики; като имат предвид, че Категория 4 от приложението към Директива № 93/7/ЕИО (4) включва графики, изпълнени изцяло на ръка с помощта на каквото и да е средство върху какъвто и да е материал и че Категория 3 включва картини и рисунки, изпълнени изцяло на ръка с помощта на каквото и да е средство върху какъвто и да е материал; като имат предвид, че финансовите граници, които се прилагат към тези две категории, са различни; като имат предвид, че на вътрешния пазар това би довело до сериозни разлики за третирането на акварели, гваш и пастели в зависимост от държавата-членка, в която те се намират; като имат предвид, че е необходимо за целите на приложението на директивата да се реши в коя категория те ще попаднат, за да се гарантира еднакво прилагане на финансовите граници в цялата Общност;
като имат предвид, че опитът показва, че цените на акварели, пастелни и гваш картини показват да са по-високи, отколкото цените на графиките и много по-ниски от цените, постигнати от картините с маслени и темперни бои; като имат предвид съответно, че е целесъобразно акварелите, пастелните и гваш картините да се поставят в нова отделна категория с финансови граници от 30 000 ECU, което ще гарантира, че произведения с голяма стойност, които са незаконно изнесени от територията на държава-членка, могат да бъдат върнати,
ПРИЕХА НАСТОЯЩАТА ДИРЕКТИВА:
Член 1
Приложението към Директива 93/7/ЕИО трябва да се измени, както следва:
1.
в раздел А:
а)
точка 3 се заменя с:
„3.
Други картини и рисунки, освен включените в категории 3А или 4, изпълнени изцяло на ръка върху всякакъв материал с всякакво средство (5)
б)
следната точка се добавя:
„3А.
Акварели, гваш, пастели, изпълнени изцяло на ръка върху всякакъв материал (6)
в)
точка 4 се заменя със следното:
„4.
Мозайки от всякакъв материал, изпълнени изцяло на ръка, освен тези, които попадат в категории 1 или 2 и графики, изпълнени с всякакво средство, изцяло ръчно, върху всякакъв материал (7)
2.
в раздел В:
Добавя се следната категория:
„30 000
-
3А. (акварели, гваш и пастели)“.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, в срок от шест месеца от публикуването ѝ в Oфициален вестник на Европейските общности. Те незабавно информират Комисията за това.
Когато държавите- членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 3
Адресати на настоящата директива са държавите-членки.
Съставено в Брюксел на 17 февруари 1997 година.